Ian Gillan

Ian Gillan (s. 19. elokuuta 1945 Hounslow, Lontoo, Englanti) on brittiläinen laulaja, joka tunnetaan parhaiten yhtyeestä Deep Purple. Hän on laaja-alainen baritoni, joka tunnetaan taitavana falsettilaulajana ja yhtenä maineikkaimmista heavy metal/hard rock -äänistä. == Musiikilliset vaiheet == Gillanin mukaan Elvis Presley oli hänen ehdoton inspiraationsa. Gillanin ura alkoi jo vuonna 1965, jolloin hän liittyi Episode Six -yhtyeeseen. Hän saavutti yhtyeessä hieman suosiota. Gillanin ura lähti toden teolla nousuun, kun hän liittyi Deep Purpleen 1969. Hän lauloi yhtyeen menestyslevyillä sen kohotessa yhdeksi maailman menestyneimmistä hard rock -yhtyeistä 1970-luvun alussa. Gillan lauloi pääosan Andrew Lloyd Webberin rockoopperassa Jesus Christ Superstar vuonna 1970. Gillan erosi Deep Purplesta vuonna 1973 riitaannuttuaan kitaristi Ritchie Blackmoren kanssa. Muutaman vuoden hiljaiselon jälkeen Gillan kokosi Ian Gillan Bandin ja palasi muusikon uralle. Myöhemmin 1970-luvun loppupuolella Ian Gillan kokosi uuden yhtyeen ja pani sen nimeksi yksinkertaisesti Gillan. Sen toiminta loppui, kun Gillan liittyi Black Sabbathiin vuonna 1983. Gillan teki yhtyeen kanssa albumin Born Again, joka menestyi hyvin ympäri maailmaa. Yhteistyö jäi kuitenkin lyhyeksi, ja vuonna 1984 Gillan palasi laulajaksi Deep Purpleen sen 1970-luvun alkupuolen kokoonpanon reunionin merkeissä. Hänet kuitenkin erotettiin yhtyeestä vuonna 1989 päihteiden käyttönsä ja lauluäänen heikkenemisen takia. Omaelämäkertakirjassaan Child in Time Gillan kertoo pitävänsä todellisena syynä huonoja välejä Ritchie Blackmoren kanssa. Joe Lynn Turnerista tuli Purplen seuraava laulusolisti. Vuonna 1993 Gillan palasi jälleen yhtyeeseen Lordin, Gloverin ja Paicen toivomuksesta. Pian tämän jälkeen Blackmore jätti yhtyeen. Gillan laulaa Deep Purplessa edelleen. Gillan on Deep Purple -jäsenyyden ohessa julkaissut myös sooloalbumeita. Gillanin tuorein soolotyö on vuonna 2009 julkaistu CD One Eye To Morocco. == Levytysura == ===Deep Purplessa=== ====Studioalbumit==== * Deep Purple in Rock (1970) * Fireball (1971) * Machine Head (1972) * Who Do We Think We Are (1973) * Perfect Strangers (1984) * The House of Blue Light (1987) * The Battle Rages on... (1993) * Purpendicular (1996) * Abandon (1998) * Bananas (2003) * Rapture of the Deep (2005) * Now What?! (2013) * inFinite (2017) * Whoosh! (2020) * =1 (2024) ====Livealbumit==== * Concerto for Group and Orchestra (1969) * Made in Japan (1972) * Deep Purple in Concert – BBC Radio sessions 1970/1972 (1980) * Scandinavian Nights – Live in Stockholm 1970 (1988) * Nobody’s Perfect (1988) * In the Absence of Pink – Knebworth '85 (1991) * Gemini Suite Live '70 (1993) * Come Hell or High Water (1994) * Live at the Olympia '96 (1997) * Total Abandon – Live in Australia '99 (1999) * Live at the Royal Albert Hall – Concerto's 30th Anniversary (2000) * Live at The Rotterdam Ahoy (2001) * Live in Europe '93 (2006) ===Ian Gillan Bandissa=== * Child in Time (1976) * Clear Air Turbulence (1977) * Scarabus (1977) * Live at the Budokan (1978) ===Gillan-yhtye=== * Gillan (aka The Japanese Album) (1978) * Mr. Universe (1979) * Glory Road (1980) * Future Shock (1981) * Double Trouble (live) (1981) * Magic (1982) ===Black Sabbathissa=== * Born Again (1983) ===Roger Gloverin kanssa=== * Accidentally on Purpose (1988) ===Garth Rockett & the Moonshiners -yhtyeessä=== * Live at the Ritz ’89 (1989) ===Ian Gillan=== * Naked Thunder (1990) * Toolbox (1991) * Cherkazoo and Other Stories ('73/'75 solo sessions) (1992) * Dreamcatcher (1998) * GILLAN:Second Sight (Snapper Music 2005) * Gillan’s Inn (2006) * One Eye To Morocco (2009) ===The Javelins=== * Sole Agency and Representation (1994) ===Muut=== * Jesus Christ Superstar (1970) * Eternity (Blue Dragon Theme Song) (2007) == Aiheesta muualla == *Gillan Luokka:Black Sabbathin jäsenet Luokka:Deep Purplen jäsenet Luokka:Englantilaiset rocklaulajat Luokka:Vuonna 1945 syntyneet Luokka:Elävät henkilöt Luokka:Seulonnan keskeiset artikkelit